ไฟแนนซ์ทูเดย์
&#8220;วิจารณ์ให้น้อยลง ชื่นชมให้มากขึ้นจะได้ไม่สร้างกรรมทางคำพูด&#8221;
6 ก.ย. 2554

“วิจารณ์ให้น้อยลง ชื่นชมให้มากขึ้นจะได้ไม่สร้างกรรมทางคำพูด”
บรรดาข้าราชการสรรพากรต่างพากันหนาวตามๆ กัน เมื่อ พิศิษฐ์ ลีลาวชิโรภาส รองผู้ว่าการตรวจเงินแผ่นดิน (สตง.) รักษาราชการแทนผู้ว่าการ สตง. ส่งหนังสือเพื่อให้ชี้แจงกรณีที่สรรพากรยังไม่มีการอุทธรณ์คดีเก็บภาษี 1.1 หมื่นล้านบาท จาก พานทองแท้ ชินวัตร และ พินทองทา ชินวัตร บุตรของ พ.ต.ท.ทักษิณ ชินวัตร อดีตนายกรัฐมนตรี ในการซื้อขายหุ้นบริษัท ชิน คอร์ปอเรชั่น ให้กับกลุ่มเทมาเซก
สตง. ระบุชัดว่า มีความกังวลว่า การไม่อุทธรณ์จะมีความเสี่ยงต่อเจ้าหน้าที่ที่ต้องรับผิดชอบ แทนที่จะให้ศาลเป็นผู้พิพากษาไปตามข้อเท็จจริงจนกว่าคดีจะถึงที่สิ้นสุด เพื่อยึดหลักประโยชน์ของรัฐต้องมาก่อน
แต่พอ “ผู้ปฏิบัติ” ไปยุติเรื่องด้วยการไม่ยื่นอุทธรณ์ก็ถือว่า มีความเสี่ยงที่น่าเป็นห่วง เพราะอาจเป็นปัญหาเหมือนกรณีที่เคยเกิดขึ้นมาก่อนหน้านี้ เช่น การตีความว่า ไม่เสียภาษี แล้วกลับตีความใหม่ว่า ต้องเสีย พฤติกรรมเยี่ยงนี้มีให้เห็นแล้วว่า อนาคตของบรรดาข้าราชการยืนอยู่บนเส้นด้ายผุๆ เป็นอย่างไร
ปรบมือดังๆ ให้กับทีมงานธนาคารกสิกรไทย โดยเฉพาะ ชาติชาย พยุหนาวีชัย ผู้ช่วยกรรมการผู้จัดการธนาคารกสิกรไทย ที่ทำงานหนักจนมียอดสินเชื่อบ้านรวม 1.83 แสนล้านบาท มีอัตราเติบโตของสินเชื่อถึง 9.7% จากสิ้นปี 2553 ถือว่ามีอัตราการเพิ่มสูงที่สุดในกลุ่มธนาคารพาณิชย์ ทำให้ส่วนแบ่งการตลาดเพิ่มจาก 8.81% ในสิ้นปี 2553 เป็น 9.33% ในงวดสิ้นเดือน มิ.ย. 2554 ทำให้กสิกรไทยก้าวขึ้นครองตลาดสินเชื่อที่อยู่อาศัยเป็นอันดับที่ 2 ของตลาดสินเชื่อที่อยู่อาศัยในกลุ่มธนาคารพาณิชย์ ในขณะที่มีสินเชื่อที่ไม่ก่อให้เกิดรายได้แค่ 1.63% ถือว่าต่ำที่สุดในกลุ่มธนาคารพาณิชย์ด้วยกัน
งวดสิ้นเดือนมิ.ย.ที่ผ่านมาตลาดสินเชื่อที่อยู่อาศัยทั้งระบบมียอดสินเชื่อรวม 1.96 ล้านล้านบาท เพิ่มขึ้นจากสิ้นปี 2553 ประมาณ 3.7% โดยธนาคารของรัฐยังครองส่วนแบ่งตลาดอยู่ประมาณ 41.5% แต่มีการเติบโตเพียง 2.8% ขณะที่ธนาคารพาณิชย์มีส่วนแบ่งตลาดร่วม 58.4% เพิ่มขึ้นเฉลี่ยถึง 5.4%
นายชาติชายกล่าวว่า ธนาคารกสิกรไทย